b'\n_START_ARTICLE_\nGlosa (poezija)\n_START_SECTION_\nRazvoj glose\n_START_PARAGRAPH_\nPesni\xc5\xa1ka oblika se je razvila v \xc5\xa0paniji.Prvi\xc4\x8d se pojavi \xc5\xbee v 15. stoletju. Razvije se iz starej\xc5\xa1ih pesni\xc5\xa1kih oblik, npr. iz villancica. Njen namen je raz\xc5\xa1irjena predelava nekega teksta prek posebnega komentarja vsakega dela posebej. Za prvo poznano gloso \xc5\xa1tejemo pesem Comendadorja Rom\xc3\xa1na, ki se pri\xc4\x8dne z verzom \xc2\xbbNunca fue pena mayor\xc2\xab. Pesnik je menda po naro\xc4\x8dilu kraljice prepesnil delo Duqueja de Albe, od katerega pa je danes ohranjen le omenjeni prvi verz. Pri prvih poskusih glos oblika \xc5\xa1e ni normirana, avtorji pa se dr\xc5\xbeijo le na\xc4\x8dela o motu in njegovi vklju\xc4\x8ditvi v preostali del pesmi. Skupna jim je tudi tematika (pesni\xc5\xa1ko ustvarjanje). Moto je navadno citat oziroma del kak\xc5\xa1ne druge pesmi, posamezne kitice ali pa le enega verza. Lahko gre tudi za citat iz proznega besedila, pregovor, ... V \xc5\xa1panskem jeziku izraz \xca\xbdglosa\xca\xbc ozna\xc4\x8duje le tiste kitice, ki v katerem od verzov ponavljajo moto, sam moto pa se imenuje cabeza, zato naslov Glosa vedno zapi\xc5\xa1ejo pod motom._NEWLINE_S\xc4\x8dasoma se pojavi tudi (danes) najbolj zna\xc4\x8dilna in prepoznavna oblika glose, sestavljene iz mota in \xc5\xa1tirih decim. Decimo iz osemzlo\xc5\xbenih verzov, ki so rimani po shemi abbaccddc uveljavi \xc5\xa1panski pesnik Vicente Espinel, po njem je dobila tudi svoje \xc5\xa1pansko ime espinela. Glose iz \xc5\xa1tirih decim in \xc5\xa1tirivrsti\xc4\x8dnega mota se poslu\xc5\xbeuje tudi Cervantes v osemnajstem poglavju drugega dela Don Kihota:_NEWLINE_\xc4\x8ce bi nekdaj zdaj postalo,_NEWLINE_Ne da \xc4\x8dakal bi na bo,_NEWLINE_Ali da bi vse pre\xc5\xa1lo,_NEWLINE_Kar bo iz teg\xc3\xa0 pognalo._NEWLINE__NEWLINE_GLOSA_NEWLINE__NEWLINE_Slednji\xc4\x8d, kakor vse premine,_NEWLINE__NEWLINE_pre\xc4\x8d Fortune so darovi;_NEWLINE__NEWLINE_zdaj obujam le spomine._NEWLINE__NEWLINE_Kje v oblakih ste gradovi?_NEWLINE__NEWLINE_Kje ste prej\xc5\xa1njih dni dobrine?_NEWLINE__NEWLINE_\xc5\xbde stoletja bodo kmalo,_NEWLINE__NEWLINE_kar sem ti, Fortuna, tnalo;_NEWLINE__NEWLINE_daj, da sre\xc4\x8da spet se vrne,_NEWLINE__NEWLINE_vse pa v dobro se mi obrne,_NEWLINE_\xc4\x8de bi nekdaj zdaj postalo._NEWLINE__NEWLINE_Ni do u\xc5\xbeitka mi in slave,_NEWLINE__NEWLINE_no\xc4\x8dem zmag ne lovorike,_NEWLINE__NEWLINE_zmagoslavja in veljave;_NEWLINE__NEWLINE_prej\xc5\xa1njih dni le rad bi mike,_NEWLINE__NEWLINE_pa pozabim vse te\xc5\xbeave._NEWLINE__NEWLINE_\xc4\x8ce, Fortuna, spet tako_NEWLINE__NEWLINE_bo, kot je poprej bilo,_NEWLINE__NEWLINE_rana manj me bo skelela._NEWLINE__NEWLINE_Da bi precej to hotela,_NEWLINE_ne da \xc4\x8dakal bi na bo!_NEWLINE__NEWLINE_Vem, da prosim nemogo\xc4\x8de,_NEWLINE__NEWLINE_saj da je, kar je minilo,_NEWLINE__NEWLINE_spet bilo bi pri\xc4\x8dujo\xc4\x8de,_NEWLINE__NEWLINE_ni na svetu se zgodilo,_NEWLINE__NEWLINE_nikdar se vrniti no\xc4\x8de._NEWLINE__NEWLINE_Te\xc4\x8de \xc4\x8das, be\xc5\xbei urn\xc3\xb3_NEWLINE__NEWLINE_in nazaj ga ve\xc4\x8d ne bo;_NEWLINE__NEWLINE_in hudo se tisti moti,_NEWLINE__NEWLINE_ki \xc5\xbeeli, da \xc4\x8das gre s p\xc3\xb3ti,_NEWLINE_ali da bi vse pre\xc5\xa1lo._NEWLINE__NEWLINE_Venomer \xc5\xbeiveti v zmedi,_NEWLINE__NEWLINE_upati zdaj, zdaj se bati,_NEWLINE__NEWLINE_\xc2\xa0je podobno smrti bledi_NEWLINE__NEWLINE_in je bolje poiskati_NEWLINE__NEWLINE_s smrtjo izhod bole\xc4\x8di bedi, ah ti._NEWLINE__NEWLINE_Tudi meni bi kazalo,_NEWLINE__NEWLINE_da bi se \xc5\xbee vse kon\xc4\x8dalo,_NEWLINE__NEWLINE_vendar bolj\xc5\xa1a vest me graja,_NEWLINE__NEWLINE_s hudim strahom me navdaja, ah ti, _NEWLINE_kaj bo iz teg\xc3\xa0 pognalo._NEWLINE__NEWLINE_\xc2\xa0(prevod: Niko Ko\xc5\xa1ir)_NEWLINE_V \xc5\xa1panski zlati dobi glose pi\xc5\xa1ejo tudi Jorge Manrique, G\xc3\xb3mez Manrique, kasneje Juan Bosc\xc3\xa1n, Juan del Encina, ... V 18. in 19. stoletju je bila glosa potisnjena v ozadje, prevladovale so druge oblike. _NEWLINE__NEWLINE_Ostali evropski pisci so gloso prevzeli kasneje. V nem\xc5\xa1ko literaturo sta jo na za\xc4\x8detku 19. stoletja prinesla predvsem brata Schlegel, utemeljitelja nem\xc5\xa1ke romantike. Pri iskanju primerov za podkrepitev njunih idej jima je pogosto pomagal tudi Ludwig Tieck, ki je prevedel tudi prej omenjeno Cervantesovo gloso._NEWLINE__NEWLINE_      _NEWLINE_\xc2\xa0\xc2\xa1Si mi fue tornase a es, _NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0sin esperar m\xc3\xa1s ser\xc3\xa1,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0o viniese el tiempo ya_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0de lo que ser\xc3\xa1 despu\xc3\xa9s...\xc2\xa0!_NEWLINE__NEWLINE_GLOSA_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Al fin, como todo pasa,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0se pas\xc3\xb3 el bien que me dio_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0fortuna, un tiempo no escasa,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0y nunca me le volvi\xc3\xb3,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0ni abundante ni por tasa _NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Siglos ha ya que me vees,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0fortuna, puesto a tus pies:_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0vu\xc3\xa9lveme a ser venturoso,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0que ser\xc3\xa1 mi ser dichoso_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0si mi fue tornase a es._NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0No quiero otro gusto o gloria,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0otra palma o vencimiento,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0otro triunfo, otra vitoria,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0sino volver al contento_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0que es pesar en mi memoria._NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Si t\xc3\xba me vuelves all\xc3\xa1,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0fortuna, templado est\xc3\xa1_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0todo el rigor de mi fuego,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0y m\xc3\xa1s si este bien es luego,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0sin esperar m\xc3\xa1s ser\xc3\xa1._NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Cosas imposibles pido,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0pues volver el tiempo a ser_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0despu\xc3\xa9s que una vez ha sido,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0no hay en la tierra poder_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0que a tanto se haya estendido._NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Corre el tiempo, vuela y va_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0ligero, y no volver\xc3\xa1,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0y errar\xc3\xada el que pidiese,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0o que el tiempo ya se fuese_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0o viniese el tiempo ya._NEWLINE__NEWLINE_\xc2\xa0_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0Vivir en perpleja vida,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0ya esperando, ya temiendo,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0es muerte muy conocida,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0y es mucho mejor muriendo_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0buscar al dolor salida._NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0A m\xc3\xad me fuera inter\xc3\xa9s_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0acabar, mas no lo es,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0pues, con discurso mejor,_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0me da la vida el temor_NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0de lo que ser\xc3\xa1 despu\xc3\xa9s._NEWLINE__NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0(M.Cervantes: Don Quijote)\n_START_SECTION_\nGlosa v slovenskem jeziku\n_START_PARAGRAPH_\nV obdobju slovenske romantike je Matija \xc4\x8cop, ki je v svoji knji\xc5\xbenici hranil veliko del \xc5\xa1panskih in portugalskih avtorjev, prvi predstavil romanske pesni\xc5\xa1ke oblike, med njimi tudi gloso. Na te pesni\xc5\xa1ke oblike so gledali kot na sredstvo pomlajevanja in izbolj\xc5\xa1evanja lirike, bile so nekaj novega v srednjeevropski literaturi. K uporabi ustaljenih romanskih oblik je nagovarjal tudi Pre\xc5\xa1erna, ni pa \xc5\xbeelel, da se omeji zgolj na ustaljene forme. Pravi, da\xc2\xa0\xc2\xbb... naj uporablja duge oblike, kjer misli, da ustrezajo.\xc2\xab\xc2\xa0(Poga\xc4\x8dnik, Zadravec 1973: 216)._NEWLINE_Prvo gloso v sloven\xc5\xa1\xc4\x8dini je torej napisal France Pre\xc5\xa1eren leta 1832. Odlo\xc4\x8dil se je za klasi\xc4\x8dno obliko glose, torej \xc5\xa1tirivrsti\xc4\x8dni moto in \xc5\xa1tiri decime, ki moto glosirajo v zadnjih verzih. Tema njegove Glose je polo\xc5\xbeaj pesnika, v njej pa kritizira tudi takratno dru\xc5\xbebo. Tudi Pre\xc5\xa1ernov sodobnik Jovan Vesel - Koseski je to obliko poznal in napisal kar 22 glos, ki jih je skupaj s pesmijo Dover\xc5\xa1ivna strnil v cikel Jugo \xe2\x80\x93 Evropejski glosar ali Slovenski glasnik. Pri glosah Koseskega je moto po navadi citat dela drugega avtorja, najve\xc4\x8dkrat Valentina Vodnika in Franceta Pre\xc5\xa1erna. Obravnava ve\xc4\x8dinoma tematiko pesni\xc5\xa1kega poklica, nekaj pesmi pa je domoljubnih._NEWLINE_Ve\xc4\x8d kot osemdeset let po prvi slovenski glosi, je v reviji Ljubljanski zvon leta 1915 objavil Gloso tudi Oton \xc5\xbdupan\xc4\x8di\xc4\x8d, pesnik slovenske moderne. Pesem je posvetil Avgustu \xc5\xbdigonu, saj mu je ta pomagal pri pripravi pesni\xc5\xa1ke zbirke Razgledi. \xc5\xbdigon, literarni zgodovinar in teoretik, je namre\xc4\x8d istega leta v prej omenjeni reviji objavil \xc5\xa0tudijo, v kateri govori o glosi in decimi. Tudi \xc5\xbdupan\xc4\x8di\xc4\x8deva glosa je klasi\xc4\x8dna, tako po obliki, kot po vsebini, pri kateri govori o umetnosti pesnikovanja.\n_START_SECTION_\nOblike glose\n_START_PARAGRAPH_\nNajbolj poznana in raz\xc5\xa1irjena oblika glose obsega \xc5\xa1tiri decime, katerih zadnji verzi sestavljajo moto. Te oblike se je poslu\xc5\xbeil Pre\xc5\xa1eren:_NEWLINE__NEWLINE_ _NEWLINE_\xc2\xa0\xc2\xbbSlep je, kdor se s petjam ukvarja,_NEWLINE__NEWLINE_Kranjec moj mu osle ka\xc5\xbee;_NEWLINE__NEWLINE_pevcu vedno sre\xc4\x8da la\xc5\xbee,_NEWLINE__NEWLINE_on \xc5\xbeivi, umrj\xc3\xa8 brez dnarja.\xc2\xab_NEWLINE__NEWLINE_Le za\xc4\x8dniva pri Hom\xc3\xaari,_NEWLINE__NEWLINE_prosil reva dni je stare;_NEWLINE__NEWLINE_mraz Ovidja v Pontu tare;_NEWLINE__NEWLINE_drugih pevcov zgodbe beri:_NEWLINE__NEWLINE_nam spri\xc4\x8duje Alighieri,_NEWLINE__NEWLINE_kako sre\xc4\x8da pevce udarja;_NEWLINE__NEWLINE_nam spri\xc4\x8dujeta pisarja_NEWLINE__NEWLINE_Luzijade, Don Kihota,_NEWLINE__NEWLINE_k\xc3\xa1ko\xc5\xa1ne Parnasa pota -_NEWLINE_slep je, kdor se s petjam ukvarja._NEWLINE__NEWLINE_K\xc3\xa1j Petrarkov, k\xc3\xa1j nam Tasov_NEWLINE__NEWLINE_treba pevcov je prijetnih?_NEWLINE__NEWLINE_sli\xc5\xa1im od butic neukretnih_NEWLINE__NEWLINE_pra\xc5\xa1at\' zdanjih, prednjih \xc4\x8dasov._NEWLINE__NEWLINE_K\xc3\xb3mur mar prijetnih glasov_NEWLINE__NEWLINE_pesem, ki poj\xc3\xb3 Matja\xc5\xbee,_NEWLINE__NEWLINE_boje krog hrva\xc5\xa1ke stra\xc5\xbee,_NEWLINE__NEWLINE_mar, kar pevec pel Ilirje,_NEWLINE__NEWLINE_mal \xc4\x8cebel\'ce roji \xc5\xa1tirje,_NEWLINE_Kranjec moj mu osle ka\xc5\xbee._NEWLINE__NEWLINE_Lani je slepar starino_NEWLINE__NEWLINE_\xc5\xa1e prodajal, nosil \xc5\xa1katle,_NEWLINE__NEWLINE_meril platno, trak na vatle,_NEWLINE__NEWLINE_letos kupi si graj\xc5\xa1ino._NEWLINE__NEWLINE_Naj gre pevec v daljno Kino,_NEWLINE__NEWLINE_\xc5\xa1e naprej se pot mu ka\xc5\xbee,_NEWLINE__NEWLINE_naj si s tinto prste ma\xc5\xbee,_NEWLINE__NEWLINE_naj ljubezni si obeta,_NEWLINE__NEWLINE_vneti lepega dekleta,_NEWLINE_pevcu vedno sre\xc4\x8da la\xc5\xbee._NEWLINE__NEWLINE_V\xc3\xa8ndar peti on ne jenja,_NEWLINE__NEWLINE_grab\'te dnarja vkup gotove,_NEWLINE__NEWLINE_kupov\xc3\xa1jte si gradove,_NEWLINE__NEWLINE_v njih \xc5\xbeivite brez trplj\xc3\xa9nja!_NEWLINE__NEWLINE_Koder se nebo razpenja,_NEWLINE__NEWLINE_grad je pevca brez vratarja,_NEWLINE__NEWLINE_v njem zlatnina \xc4\x8dista zarja,_NEWLINE__NEWLINE_srebrnina rosa trave,_NEWLINE__NEWLINE_s tem posestvam brez te\xc5\xbeave_NEWLINE_on \xc5\xbeivi, umrj\xc3\xa8 brez dnarja._NEWLINE__NEWLINE_Verzi vseh \xc5\xa1tirih decim in posledi\xc4\x8dno tudi mota so trohejski osmerci. Rima je \xc5\xbeenska po shemi abbaaccddc  (v decimi). Zanimivo je, da se v Cervantesovi Glosi (s katero je bil o\xc4\x8ditno seznanjen tudi Pre\xc5\xa1eren, saj Don Kihota omenja \xc5\xbee v prvi kitici), pa tudi pri glosah nekaterih drugih \xc5\xa1panskih pesnikov menjavajo \xc5\xbeenske in mo\xc5\xa1ke rime, tudi ritem ni tako strogo dolo\xc4\x8den kot pri Pre\xc5\xa1ernu, ki je verz prilagodil sloven\xc5\xa1\xc4\x8dini._NEWLINE_Tako kot v \xc5\xa1panski literarni zgodovini razli\xc4\x8dni pesniki uporabljajo razli\xc4\x8dne oblike glose, je tudi Koseski v svojem Glosarju uporabil od enovrsti\xc4\x8dnega mota in ene decime (taka je glosa XXII.) pa vse do \xc5\xa1estrvrsti\xc4\x8dnega mota in posledi\xc4\x8dno \xc5\xa1estih decim (glosa XII.)._NEWLINE_\xc2\xa0XXII._NEWLINE__NEWLINE_Kaj postopa\xc5\xa1 ti za mano?_NEWLINE_Pre\xc5\xa1ern._NEWLINE__NEWLINE_Kisla se mi je sanjala,_NEWLINE__NEWLINE_Muza modropevka je_NEWLINE__NEWLINE_Roko mi v slovo podala,_NEWLINE__NEWLINE_Rek\xc5\xa1i de bo prazno vse,_NEWLINE__NEWLINE_Venca mi ne bo spoznala._NEWLINE__NEWLINE_Ter pristavi: Ni ti dano,_NEWLINE__NEWLINE_Petje v tebi ni dognano;_NEWLINE__NEWLINE_Svetujem ti, ne kruli ve\xc4\x8d,_NEWLINE__NEWLINE_Puhla vsa je tvoja re\xc4\x8d,_NEWLINE_Kaj postopa\xc5\xa1 ti za mano?_NEWLINE_Moto, uporabljen v tej glosi, je vzet iz Pre\xc5\xa1ernove pesmi Dohtar, ki pa je tudi napisana v \xc5\xa1panski pesni\xc5\xa1ki obliki, romanci. _NEWLINE_\xc2\xa0XII. _NEWLINE__NEWLINE_Bog jo \xc5\xbeivi gospodi\xc4\x8dno,_NEWLINE__NEWLINE_Daj ji h\xc4\x8dere, Bog, enake,_NEWLINE__NEWLINE_Tako krasne, tak cvete\xc4\x8de,_NEWLINE__NEWLINE_Bog ji sine daj juna\xc5\xa1ke,_NEWLINE__NEWLINE_Zdaj nar lep\xc5\xa1i pod cesarjem_NEWLINE__NEWLINE_Ro\xc5\xbea mi nevesta rase._NEWLINE_Pre\xc5\xa1ern._NEWLINE__NEWLINE_Nekdo upa poln in strasti_NEWLINE__NEWLINE_Gre domu od gostovanja,_NEWLINE__NEWLINE_Ves veselju je v oblasti,_NEWLINE__NEWLINE_Od medenih se mu sanja,_NEWLINE__NEWLINE_Misli s tem hit\xc3\xad napasti._NEWLINE__NEWLINE_\xc5\xbdarno vnet za svojo mi\xc4\x8dno,_NEWLINE__NEWLINE_Lepo mlado, krogloli\xc4\x8dno,_NEWLINE__NEWLINE_Spe\xc5\xa1i dalej, skorej te\xc4\x8de,_NEWLINE__NEWLINE_Gostoma gredo\xc4\x8d izre\xc4\x8de:_NEWLINE_Bog jo \xc5\xbeivi gospodi\xc4\x8dno!_NEWLINE__NEWLINE_Jo podpiraj mojo drago,_NEWLINE__NEWLINE_Ni na svetu ji prilike,_NEWLINE__NEWLINE_Najdel bi mnogtero blago,_NEWLINE__NEWLINE_Nikdar tej spodobne slike,_NEWLINE__NEWLINE_Deni kar jih je na vago._NEWLINE__NEWLINE_Ktera ima lica take,_NEWLINE__NEWLINE_Sli\xc4\x8dne persi, stegna jake,_NEWLINE__NEWLINE_Sapno hojo, tak pogled,_NEWLINE__NEWLINE_Toljko krasa zad in spred?_NEWLINE_Daj ji h\xc4\x8dere Bog enake._NEWLINE__NEWLINE_H\xc4\x8derke zale, njej prili\xc4\x8dne,_NEWLINE__NEWLINE_Duha \xc4\x8diste, serca \xc4\x8dutne,_NEWLINE__NEWLINE_Po lepoti tako di\xc4\x8dne,_NEWLINE__NEWLINE_Kakor barve svilorutne,_NEWLINE__NEWLINE_Svet mikavne, v delu pi\xc4\x8dne._NEWLINE__NEWLINE_Bodi lice jim rude\xc4\x8de,_NEWLINE__NEWLINE_Zretje \xc4\x8duta vse gore\xc4\x8de;_NEWLINE__NEWLINE_Dru\xc5\xbebi vsaki cvet spomina,_NEWLINE__NEWLINE_Slavna ko nekdaj Korina,_NEWLINE_Tako krasne, tak cvete\xc4\x8de._NEWLINE__NEWLINE_Tudi sine, to se ve de,_NEWLINE__NEWLINE_\xc4\x8cverste, krepke korenjake,_NEWLINE__NEWLINE_Ak se kaj v Evropi zmede,_NEWLINE__NEWLINE_Razpode de koj oblake_NEWLINE__NEWLINE_V daljni kraj iz na\xc5\xa1e srede._NEWLINE__NEWLINE_Borbe nam groz\xc3\xa9 orja\xc5\xa1ke,_NEWLINE__NEWLINE_Svade pruske, v\xc4\x8dasih la\xc5\xa1ke,_NEWLINE__NEWLINE_De bi mo\xc4\x8d nam zvesta bila,_NEWLINE__NEWLINE_Je tedaj velika sila_NEWLINE_Bog ji sine daj juna\xc5\xa1ke._NEWLINE__NEWLINE_Nada zvesta mi ostane_NEWLINE__NEWLINE_Serca v jedru clo do smerti,_NEWLINE__NEWLINE_Dokler starost me ne zmane,_NEWLINE__NEWLINE_Upu vhodi so odperti,_NEWLINE__NEWLINE_Rad nesre\xc4\x8d pozabim rane._NEWLINE__NEWLINE_Dvomb o milki, teh se varjem,_NEWLINE__NEWLINE_Zmir na isto struno vdarjem:_NEWLINE__NEWLINE_\xe2\x80\x9eBogme, da! premaga vse,_NEWLINE__NEWLINE_Bleska, snag in mika je_NEWLINE_Zdaj nar lep\xc5\xa1i pod cesarjem!"_NEWLINE__NEWLINE_Kot na vertu tulipana,_NEWLINE__NEWLINE_Medju drevjem jela tenka,_NEWLINE__NEWLINE_Sije v cvetju svetu znana,_NEWLINE__NEWLINE_Grekam ko nekdaj Helenka,_NEWLINE__NEWLINE_V pu\xc5\xa1bi al Ebreju mana._NEWLINE__NEWLINE_\xc4\x8citam liste, \xc4\x8dujem glase,_NEWLINE__NEWLINE_Vse v okrogu prispozn\xc3\xa1 se,_NEWLINE__NEWLINE_De nikir je ni enake; \xe2\x80\x94_NEWLINE__NEWLINE_Prosta graje, dvombe vsake_NEWLINE_Ro\xc5\xbea mi nevesta rase.\n_START_SECTION_\nTeme in  motivi v glosi\n_START_PARAGRAPH_\nNajpogostej\xc5\xa1a tematika, ki se pojavlja v glosah je poezija, polo\xc5\xbeaj in delo pesnika, umetnika,  (ne)odobravanje pesnika s strani okolice, kritika in samokritika pesni\xc5\xa1kih del itd. Problem pesnikove usode je glavna tema Pre\xc5\xa1ernove Glose, razlaga pa jo v romanti\xc4\x8dnem smislu \xe2\x80\x93 pesnik je ustvarjalec lepote, zato \xc5\xbeivi odmaknjeno od vsakdanjega sveta. Poleg tega se lahko pojavljajo tudi teme, kot je ljubezen ali pa domoljubje. Domoljubna je na primer XVII. glosa J. V. Koseskega, v kateri prepoznamo tudi elemente avtocitatnosti:_NEWLINE_\xc2\xa0Je Slovenja mirna gora,_NEWLINE__NEWLINE_Sre\xc4\x8d in del prijazni zneski,_NEWLINE__NEWLINE_V\xc4\x8dasih tujcu re\xc4\x8di mora:_NEWLINE__NEWLINE_Sne\xc5\xbene kepe niso treski._NEWLINE__NEWLINE_Le preglejmo to de\xc5\xbeelo,_NEWLINE__NEWLINE_Vse razmere pretehtvaje;_NEWLINE__NEWLINE_Ni\xc4\x8d ni puhlo, ni\xc5\xa1ta velo,_NEWLINE__NEWLINE_Najde\xc5\xa1 blagor na vse kraje,_NEWLINE__NEWLINE_Bo se cvetje vse ti zdelo._NEWLINE__NEWLINE_Brez prider\xc5\xbeka, brez upora_NEWLINE__NEWLINE_Vsak previ\xc5\xbean biti mora,_NEWLINE__NEWLINE_De na zemlji avstrijanski \xe2\x80\x94_NEWLINE__NEWLINE_Izuzem\xc5\xa1i \xc5\xa1under lanski \xe2\x80\x94_NEWLINE_Je Slovenja mirna gora._NEWLINE__NEWLINE_Ak pogledamo v gra\xc5\xa1ine,_NEWLINE__NEWLINE_Na vas\xc3\xad in sel planjave,_NEWLINE__NEWLINE_Na divice, \xc4\x8dverste sine,_NEWLINE__NEWLINE_Trate polne ro\xc5\xbe in trave,_NEWLINE__NEWLINE_Nam veselje v serce \xc5\xa1ine._NEWLINE__NEWLINE_Vse je celo, ne obrezki,_NEWLINE__NEWLINE_Blagostanja vse so bleski,_NEWLINE__NEWLINE_To so dela, uma, truda_NEWLINE__NEWLINE_Plodonosne nove \xc4\x8duda,_NEWLINE_Sre\xc4\x8d in del prijazni zneski._NEWLINE__NEWLINE_Tujstvo pak nad nami gode,_NEWLINE__NEWLINE_Mu zavid ne da pokoja,_NEWLINE__NEWLINE_Vesel\xc3\xad se na\xc5\xa1e \xc5\xa1kode,_NEWLINE__NEWLINE_Pazi kam je gled al hoja,_NEWLINE__NEWLINE_Razodelo \xc4\x8de se bode._NEWLINE__NEWLINE_Votliga ko hrupi \xc5\xa1tora_NEWLINE__NEWLINE_Nam pret\xc4\x8d napad pomora;_NEWLINE__NEWLINE_Tak Slovenja kako grenko,_NEWLINE__NEWLINE_Raj debelo, ko pretenko,_NEWLINE_V\xc4\x8dasih tujcu re\xc4\x8di mora._NEWLINE__NEWLINE_Guljo pevce stare, mlade,_NEWLINE__NEWLINE_Tud Koseski jim ne vstre\xc5\xbee,_NEWLINE__NEWLINE_Pravjo: Ta le drugim krade,_NEWLINE__NEWLINE_Slovam glave, repe re\xc5\xbee,_NEWLINE__NEWLINE_Lastnih peti on ne znade._NEWLINE__NEWLINE_Kaj pa re\xc4\x8de k tem Koseski?_NEWLINE__NEWLINE_On mol\xc4\x8d\xc3\xad pri pisni deski,_NEWLINE__NEWLINE_Tuhta dalej, ter prevdari:_NEWLINE__NEWLINE_To so puhi, nikda kvari,_NEWLINE_Sne\xc5\xbene kepe niso treski._NEWLINE_Tema pesmi je razvidna \xc5\xbee iz mota, ta navadno vsebuje bistvo pesmi, napoveduje njeno temo, idejo, razpolo\xc5\xbeenje, namen, motiv. Vsak verz mota pa kot zadnji verz posamezne decime le-to zaklju\xc4\x8duje in povzame njeno vsebino._NEWLINE_Pri \xc5\xbdupan\xc4\x8di\xc4\x8devi Glosi tako iz mota vidimo, da bo tema, kot je za gloso najbolj zna\xc4\x8dilno, poezija, polo\xc5\xbeaj pesnika, pesni\xc5\xa1ko ustvarjanje, opazimo pa tudi, da v pesmi uporabi ostrej\xc5\xa1i, o\xc4\x8ditajo\xc4\x8d ton, saj je nastala tudi kot odziv na literarne kritike:_NEWLINE_\xc2\xa0Le ne u\xc4\x8di pevcev peti!_NEWLINE_Mar u\xc4\x8dil bo\xc5\xa1 cvesti veje?_NEWLINE_Pti\xc4\x8d na veji se ti smeje,_NEWLINE_jaz sem pred teboj na sveti!'